Warner Bros. Dedahkan Poster Terbaru Birds Of Prey
Warner Bros. Pictures telah melancarkan poster terbaru Birds of Prey yang diinspirasikan dari pelukis era Renaissance, Sandro Botticelli. Anda boleh saksikan poster terbaru filem tersebut dibawah. Birds of Prey diarahkan oleh Cathy Yan, menjadikan dia pengarah wanita Asia pertama mengarahkan filem Superhero. Skrip filem disediakan oleh Christina Hodson. Filem ini dibintangi Margot Robbie yang meneruskan wataknya sebagai Harley Quinn, Mary Elizabeth Winstead yang akan membawakan watak Huntress, Jurnee Smollet-Bell sebagai Black Canary, Ella Jay Basco sebagai Cassandra Cain/Batgirl, Ewan McGregor sebagai penjahat utama, Black Mask serta Rosie Perez sebagai Renee Montoya. Birds of Prey berkisarkan tentang Harley Quinn yang mengumpul ahli-ahlinya terdiri daripada Black Canary, Huntress dan Renee Montoya untuk melindungi seorang gadis, Cassandra Cain yang diburu penjenayah yang menakutkan, Black Mask. Birds of Prey dijangka akan menemui penonton pada 7 Februari 2020.